আদালত কেন এবং কি পরিস্থিতিতে এমন আদেশ দিয়েছে এবার তা জেনে নেওয়া যাক। ২৪ বছর বয়সী এক মহিলার করা মামলার কারণে ২৫ বছর বয়সী একজন আগাম জামিনের জন্য দৌড়াদৌড়ি করছিলেন। মহিলা পুরুষটির বিপক্ষে ধর্ষনসহ কয়েকটি অভিযোগ এনে মামলা করেছিলেন। অভিযোগের মধ্যে আরো ছিল প্রতারণা এবং মারধোর করা। তিনি অভিযোগে বলেছিলেন, লোকটির সঙ্গে তার সম্পর্ক ছিল এবং সে তাকে শহরের বেশ কয়েকটি হোটেলে নিয়ে বিয়ের প্রলোভন দিয়ে তার সঙ্গে শারীরিক সম্পর্ক করেছে। এরই মাঝে একবার জোর করে গর্ভপাত করেছে।